Sotilaslaulu (1925)
Heilani silmissä kyynel ui
 Ja loisti kuin taivaan tähti,
 Hei riki raki rallati rallallei
 Ja loisti kuin taivaan tähti.
 Kun sotapolkuja vaeltamaan
 Tämmöinen poika lähti.
 Hei riki raki rallati rallallei
 Kun tämmöinen poika lähti.

 Kyynelet sill’ oli silmissään
 Ja kaihoa täynnä rinta,
 Hei riki j. n. e.
 Kun lähtiessäin se veräjälle
 Saatteli armahinta.

 Hei riki raki j. n. e.
 Vaan älä heilani huoli, vaikka
 Harmia täällä koituu,
 Hei riki raki j. n. e.
 Kun ärjyy kapteeni kiukuissaan
 Ja vääpeli juutas noituu.
 Hei riki raki j. n. e.

 Niin, älä heilani huoli olla
 Mielellä murheisella,
 Hei riki raki j. n. e.
 Jos äkseerailla ma täällä saan
 Ja ampua paukutella.
 Hei riki raki j. n. e.

 Kyllä on kunniakkaasti vielä
 Päättyvä tääkin retki,
 Hei riki raki j. n. e.
 Kun kaikki kunnossa on, niin lyö se
 Taistelun suuri hetki.
 Hei riki raki j. n. e.

 Silloin se vasta on tosi eessä
 Ja alkaa se meidän vuoro,
 Hei riki raki j. n. e.
 Kun pyssyt paukkuu ja torvet soi
 Ja tykkien tuima kuoro.
 Hei riki raki j. n. e.

 Silloin nää poijat ne tappelee
 Niin turkasen perhanasti,
 Hei riki raki j. n. e.
 Ja ryssät kaikki me karkotamme
 Siperiahan asti.
 Hei riki raki j. n. e.

 Sittekun taisto on päättynyt,
 niin kotia tullaan jälleen,
 Hei riki raki j. n. e.
 Ja silloin heilat ne suukon suovat
 Omalle ystävälleen.
 Hei riki raki j. n. e.

 Kyllä se taivaskin suojaa meitä
 Poikia huimapäitä,
 Hei riki raki j. n. e.
 Kun kotiin tullaan, niin totta vieköön
 Vietetään heilan häitä.
 Hei riki raki j. n. e.